Diari Oficial de la Generalitat Valenciana


Sumari del DOGV 9789, del 15-02-2024 (2023/12090)

RESOLUCIÓ de 17 de desembre de 2023, de la Secretaria Autonòmica d'Administració Pública, d'aprovació del Programa de teletreball de la Subdirecció General d'Estratègia i Modernització, de Labora, Servei Valencià d'Ocupació i Formació, número 8/2023.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9789

Data del DOGV
:   15-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12273


Data del document
:   17-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * treball a distància

RESOLUCIÓ de 17 de desembre de 2023, de la Secretaria Autonòmica d'Administració Pública, d'aprovació del Programa de teletreball de la Subdirecció General d'Estratègia i Modernització, de Labora, Servei Valencià d'Ocupació i Formació, número 8/2023. [2023/12766]  
Vista la proposta de Programa de teletreball de la Subdirecció General d'Estratègia i Modernització, de Labora, Servei Valencià d'Ocupació i Formació (d'ara en avant Labora), amb número d'expedient 8/2023, es formula esta resolució en atenció als antecedents de fet i els fonaments de dret següents:  
  
Antecedents de fet  
I. Amb data 16 de juny de 2023 es va registrar d'entrada en la Direcció General de Funció Pública una sol·licitud de la directora general de Planificació i Serveis de Labora, per a iniciar el procediment d'aprovació del Programa de teletreball de la Subdirecció General d'Estratègia i Modernització, de Labora, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
  
II. Analitzada la proposta i la documentació presentada, i comprovat si conté tots els elements i els requisits previstos en el Decret 49/2021, en data 26 de juny de 2023, la Direcció General de Funció Pública va requerir a l'òrgan proponent que esmenara la falta o hi adjuntara la documentació preceptiva, en el sentit indicat en l'escrit d'esmena de data 21 de juny de 2023.  
III. Analitzada la documentació esmenada i comprovat que complix tots els elements i els requisits previstos en el Decret 49/2021, en data 21 de setembre de 2023, la Direcció General de Funció Pública va elevar una proposta de resolució d'aprovació del Programa de teletreball de la Subdirecció General d'Estratègia i Modernització, de Labora.  
  
  
Fonaments de dret  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es referix al personal funcionari i laboral de l'Administració de la Generalitat.  
II. L'article 13.1 del Decret 49/2021, que establix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la sotssecretaria o l'òrgan competent en matèria de personal corresponents, dirigida a la direcció general competent en matèria de funció pública.  
III. Els apartats dos i tres de l'article 13 del Decret 49/2021, que establixen la forma de presentació de la proposta, el seu contingut i la documentació que l'ha d'acompanyar.  
IV. L'article 13.4 del Decret 49/2021, que atribuïx a la direcció general amb competències en matèria de funció pública la competència per a analitzar, requerir per a la possible esmena i proposar la resolució que corresponga de les propostes de programes de teletreball que tramiten les sotssecretaries o els òrgans competents en matèria de personal de les conselleries o organismes.  
V. L'article 13.5 del Decret 49/2021, que establix que després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i segons la proposta de resolució elevada per la Direcció General de Funció Pública, resolc:  
  
Primer  
Aprovar el Programa de teletreball de la Subdirecció General d'Estratègia i Modernització, de Labora, amb número d'expedient 8/2023, que s'adjunta com a annex I a esta resolució. El document complet del programa es pot consultar en la pàgina web següent: https://intralabora.gva.es/va/teletreball.  
  
Segon  
De conformitat amb el que es preveu en l'article 5 del Decret 49/2021, la duració serà la determinada en el Programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'apartat E del programa, i que complisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds segons el model previst, en l'adreça web següent: https://intralabora.gva.es/va/teletreball, en el termini de 15 dies hàbils comptats des de l'endemà de la publicació d'esta resolució en el Diari Oficial de la Generalitat Valenciana. Les sol·licituds es dirigiran telemàticament a la Direcció General de Planificació i Serveis, la qual dictarà una resolució en el termini màxim de tres mesos des de la publicació del programa, en què constarà l'inici i l'acabament del Programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que siga seleccionat per a participar en el Programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, farà una declaració responsable relativa a seguretat i salut omplint el qüestionari previst en l'article 9 del decret esmentat.  
  
Contra esta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 17 de desembre de 2023.- La secretària autonòmica d'Administració Pública: Emilia Selva Sacanelles.  
  
  
  
ANNEX I  
Programa de teletreball de la Subdirecció General d'Estratègia i Modernització, de Labora, número 8/2023  
  
Òrgan superior o directiu del qual depenen els llocs de treball  
Direcció General de Planificació i Serveis. Labora  
  
A. Causes i objectius de la proposta  
En tot cas haurà de contribuir a una millora en l'organització del treball que fonamenta la seua implantació, així com al foment de les polítiques de corresponsabilitat i conciliació de la vida personal, familiar i laboral.  
Per Resolució de 12 de maig de 2022, de la secretària autonòmica de Justícia i Administració Pública, es va aprovar el Programa de teletreball de la Subdirecció General d'Estratègia i Modernització, de Labora amb el número 02/2022. Des d'esta data, el procés de creació i ocupació de nous llocs de treball susceptibles de ser exercits en modalitat de teletreball motiva esta sol·licitud d'aprovació d'un nou pla que, substituint l'anterior, reflectisca la nova realitat d'esta subdirecció des del punt de vista de la tipologia de llocs de treball que hi estan adscrits.  
  
Els objectius de la proposta són fomentar les polítiques de corresponsabilitat i conciliació de la vida personal, familiar i laboral, així com millorar l'organització del treball mitjançant l'ús de les eines de comunicació i col·laboratives facilitades per la Direcció General de Tecnologies de la Informació.  
L'acompliment de les tasques en la modalitat de teletreball mitjançant estes tecnologies també permet consolidar la coordinació, la gestió del coneixement i la documentació de procediments, així com potenciar l'avaluació per objectius i millorar l'eficiència en el compliment de les funcions que tenen assignades els llocs de treball d'esta subdirecció.  
  
  
B. Duració del programa  
La duració del programa haurà de respectar el que es disposa en l'article 5.1.  
Un any prorrogable per períodes iguals.  
  
C. Informe favorable de l'òrgan superior  
Informe favorable de l'òrgan superior o directiu del qual depenguen els llocs de treball.  
S'adjunta informe favorable de l'òrgan superior.  
  
D. Nombre màxim de llocs  
Nombre màxim de llocs que poden participar en el Programa de teletreball.  
El nombre màxim de llocs que poden participar en el Programa de teletreball és de 55.  
  
E. Identificació clara i concreta de la tipologia dels llocs de treball  
  
Identificació clara i concreta de la tipologia dels llocs de treball que podrien incorporar-se al Programa de teletreball, indicant la seua adscripció orgànica i funcional o territorial.  
  
La tipologia dels llocs de treball que es detalla a continuació no inclou cap lloc que requerisca la prestació de serveis presencials. D'esta manera, la prestació efectiva d'estos serveis queda plenament garantida sense la presència física de la persona treballadora.  
El lloc de treball amb el número de referència 29, subdirector/a general d'Estratègia i Modernització té associat un nivell 30 de destinació. La persona titular d'este lloc, sota la supervisió de la persona titular de la Direcció General de Planificació i Serveis, dirigix, controla, coordina i supervisa l'execució dels projectes, els objectius o les activitats relacionades amb les funcions que, de caràcter burocràtic, exercixen les unitats administratives següents:  
- Servei de Planificació, Anàlisi i Modernització  
- Servei d'Organització i Coordinació Juridicoadministrativa  
- Servei de Coordinació del Fons Social Europeu  
- Servei de Comunicació  
El sistema d'organització i comunicació plenament implantat en la Subdirecció General (MS Office 365, TEAMS i altres eines informàtiques per al treball col·laboratiu) permet realitzar les funcions de direcció, control, coordinació i supervisió referides mitjançant la modalitat de teletreball prevista en el Decret 49/2021, d'1 d'abril, del Consell, de regulació del teletreball com a modalitat de prestació de serveis de l'empleat públic de l'Administració de la Generalitat, i en el marc de Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora, que determina les funcions d'esta Subdirecció General i la seua incardinació dins de l'estructura organitzativa de Labora.  
  
D'esta manera, el servei i les funcions associades al lloc de treball de subdirector/a general d'Estratègia i Modernització queden plenament garantits en els termes previstos per la normativa esmentada.  
  
Ref. Tipus de lloc Adscripció orgànica i funcional o territorial  
01 Cap d'Equip de Gestió Administrativa Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
02 Cap de la Secció Anàlisi Estadístic del Sistema d'Informació Laboral Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
03 Cap de la Secció Anàlisi Qualitatiu i Prospecció del Mercat Laboral Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
04 Cap de la Secció d'Estudis Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
05 Cap de la Secció de Gestió de Qualitat Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
06 Cap de la Secció de Planificació i Avaluació de Programes Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
07 Tècnic de coordinació Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
08 Cap Servei de Planificació, Anàlisi i Modernització Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
09 Administrativa (organització) Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
10 Auxiliar de gestió (planificació) Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
11 Cap de la Secció Coordinació Jurídica Administrativa Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
12 Cap de Suport d'Administració Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
13 Cap Serv. Organització i Coordinació Juridicoadministrativa Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
14 Tècnica anàlisi mercat de treball Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
15 Tècnic d'Organització Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
16 Tècnic Mitjà d'Arxius i Biblioteques Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
17 Cap de la Secció Coordinació FSE Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
18 Cap Servei Coordinació FSE Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
19 Tècnic organització FSE Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
20 Tècnic administració FSE Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
21 Tècnic mitjà administració Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
22 Auxiliar serveis SERVEF Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
23 Cap d'Equip de Mitjans Audiovisuals Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
24 Cap d'Equip Publicacions Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
25 Cap d'Equip Avaluació de Programes Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
26 Cap Neg. Administració Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
27 Orientadora laboral Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
28 Tècnic comunicació Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
29 Subdirector/a general d'Estratègia i Modernització Labora. DG de Planificació i Serveis. SDG d'Estratègia i Modernització. Serveis Centrals.  
30 TSF estadística LABOREM Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
31 Cap de la Secció Qualitat i Procediments Labora. DG de Planificació i Serveis. SDG d'Estratègia i Modernització. Servei de Planificació, Anàlisi i Modernització. Serveis Centrals.  
32 Tècnic de Gestió Estadística Laborem Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
33 Tècnic superior de gestió i seguiment de programes europeus Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
34 Cap de Servei de Comunicació Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
35 Tècnic mitjà administració Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
36 Tècnic POCV FSE. Comunicació Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
37 Tècnic POEJ FSE. Comunicació Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
38 Tècnic superior d'administració Recuperem Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
39 Tècnic/a jurídic Recuperem Labora. DG de Planificació i Serveis. SDG d'Estratègia i Modernització. Servei de Coordinació Fons Social Europeu. Serveis Centrals.  
40 Cap d'Equip d'Informació Audiovisual Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
41 Administrativa (comunicació) Labora. DG de Planificació i Serveis. SDG d'Estratègia i Modernització. Servei de Comunicació. Serveis Centrals.  
42 Auxiliar de gestió (organització) Labora. DG de Planificació i Serveis. SDG d'Estratègia i Modernització. Servei d'Organització i Coordinació Juridicoadministrativa. Serveis Centrals.  
  
  
F. Distribució de la jornada setmanal del personal participant  
Distribució de la jornada setmanal del personal participant de manera que es garantisquen les previsions de l'article 6.  
  
La distribució de la jornada setmanal del personal participant serà la següent:  
- Els llocs de lliure designació prestaran els serveis en modalitat de teletreball dos dies a la setmana.  
- Els llocs que no són de lliure designació prestaran els serveis en modalitat de teletreball tres dies a la setmana.  
- El percentatge mínim que -excepció feta de les absències justificades- estarà treballant en modalitat presencial en cada un dels serveis de la Subdirecció General d'Estratègia i Modernització serà igual o superior al 20 % els dies hàbils de la setmana.  
- Tota la plantilla de cada un dels serveis de la Subdirecció General d'Estratègia i Modernització coincidirà els dimecres de cada setmana en règim de treball presencial.  
- El sistema de control horari, en la modalitat presencial i en la modalitat de teletreball, es farà mitjançant GVCronos.  
  
G. Barem aplicable per a la selecció del personal  
S'haurà d'ajustar als elements continguts en el barem previst en l'annex V d'este decret, tenint en compte els termes que s'hi preveuen. Este barem no serà aplicable, llevat que concórreguen entre si, quan es tracte d'empleades públiques víctimes de violència de gènere o persones víctimes de violència terrorista, que tindran prioritat absoluta per a participar en el Programa de teletreball corresponent quan així ho sol·liciten.  
D'acord amb el que s'establix en el decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat, el barem que s'aplicarà a les treballadores i els treballadors que, de manera voluntària, sol·liciten participar en este Programa de teletreball serà el que establix l'annex V del decret esmentat.  
Este barem no serà aplicable, llevat que concórreguen entre si, quan es tracte d'empleades públiques víctimes de violència de gènere o persones víctimes de violència terrorista, les quals tindran prioritat absoluta per a participar en el Programa de teletreball corresponent quan així ho sol·liciten.  
  
H. Mitjans tecnològics necessaris  
Mitjans tecnològics necessaris per a l'acompliment de les funcions a través del teletreball.  
Els mitjans tecnològics necessaris per a l'acompliment de les funcions a través del teletreball són els establits per la direcció general competent en matèria de tecnologies de la informació i les comunicacions.  
  
  
I. Informe favorable en matèria de tecnologies de la informació  
Informe favorable de la direcció general competent en matèria de tecnologies de la informació i les comunicacions.  
S'hi adjunta informe favorable de la direcció general competent en matèria de tecnologies de la informació i les comunicacions.  
  
J. Termini proposat per a la presentació de sol·licituds de participació  
Termini proposat per a la presentació de sol·licituds de participació davant de l'òrgan o els òrgans proponents del programa, que no podrà ser inferior a 10 dies ni superior a 15 des de la publicació del Programa de teletreball en el Diari Oficial de la Generalitat Valenciana.  
15 dies des de la publicació del Programa de teletreball en el Diari Oficial de la Generalitat Valenciana.  
  
  
K. Informe d'impacte de gènere  
En els termes de l'article 4 bis de la Llei 9/2003, de 2 d'abril, de la Generalitat, per a la igualtat entre dones i hòmens, un informe d'impacte per raó de gènere.  
S'adjunta l'informe d'impacte per raó de gènere.  
  
València, la directora general de Planificació i Serveis